TOM I JERRY
Cijeli dan to radimo, kompa. Shvaćam.
Drugi stanovi ti nisu bili po volji, ali samo čekaj da vidiš ovaj sljedeći.
Baš vrišti da je mišja kuća.
Ček, smijem to reći? Je li to zaštićen pojam?
Krećemo.
Ispričavam se na ovome, dizalo se popravlja.
Bum! Dobio sam viziju!
Hlapiš u novoj gajbi,
ali onda dobiješ klaustrofobiju, pa dobiješ vrtoglavicu, i za spas...
Ta-da!
Gle ti taj pogled!
Veličanstven, zar ne?
Ima sve.
Ugrađenu liniju. Ali pripazi, sjedala su vrlo zapaljiva.
Šalim se. Ne šalim se.
Jerry, beba, znam da nije ljepotan, ali budimo iskreni.
Uz tvoja sredstva, više si ne možeš...
Hej! Ne možeš mi kao Batman.
Nisi još ni vidio prtljažnik.
JOHN LEGEND NA TURNEJI
POSEBNI GOST MAČAK TOM
Parkiralište Lincoln Square Pretinac za rukavice
Gle, tata. Taj slijepi mačak svira klavir.
Ima puno čudnih stvari u ovom gradu.
Samo moraš produžiti dalje.
Hoću reći, čudesan je na klaviru,
a još je i slijep!
Baš je to kul mačak.
ČUDESNI TOM
Čovječe, taj mačak je neviđen!
Ovo je baš kul.
RASPLESANI MIŠ JERRY
Joj, opa! Nije li sladak?
A mislila sam da je slijepi mačak klavirist vrh.
Pa on vidi!
Varalica je!
On je običan mačak koji svira klavir.
Čovječe, vrati mi novac!
DOSTAVA
Hej. Dobro ti je?
Idući put pripazi. Mogao si me ozlijediti.
O, pobogu.
Suspendirana? Zašto?
Za početak, zbog pedeset kila gaća raštrkanih po Petoj aveniji.
Ma dajte, nisam ja kriva za to. Bila je situacija mačke i miša,
a svi znaju da se u to ne petlja.
Smijete se javiti za četiri tjedna.
Ne. Molim vas, gospodine, ma...
Ne možete tako.
Prošlog tjedna sam sat vremena pomagala čovjeku s trbušnjacima.
Sat vremena! Sa mnom je dosegao cilj vježbe.
Okej.
Što ako samo dođem
biti vaša asistentica?
Gospođice Forester, počeli ste prije dva mjeseca.
To vam tako ne ide.
Možda ovaj posao i nije za mene.
-Možda i nije. -Znate što? Dajem otkaz.
-Zdravo. -Hej.
Vraćaš se na besplatan obrok?
Dakle, novi ste u gradu?
Donekle.
Znate kako kažu, nije put u Veliku Jabuku
bez pješačkog obilaska grada.
Jeste li kad bili?
Imaju vrlo dobre recenzije, ti moji. Sjajna prilika, sjajna ponuda.
Nisam gošća.
Zašto onda, molim, imate kofer?
Došla sam na razgovor za privremeni posao.
Zbog vjenčanja.
Kojeg vjenčanja?
Preete i Bena.
ELITA SE PRIPREMA ZA VELIKO VJENČANJE
U smislu onih Preete i Bena?
Najdražeg para društva New Yorka.
Bit će to pravi događaj.
Hotel upošljava?
Da, ali vrlo ekskluzivno.
Svakako ne bi uposlili vas.
A kako ste rekli da se zovete?
Linda Perrybottom.
Linda Perrybottom, nažalost, upravo ste pali na testu.
Što?
Vaš razgovor je počeo čim ste ušli kroz vrata.
Nisam shvatila, samo...
Uposlenici hotela Royal Gate moraju biti susretljivi,
majstorski, ali iznad svega, Linda,
diskretni.
Ako govore potpunoj neznanki
intimne pojedinosti unutarnjih poslova privatnih događaja ovog hotela,
-pa, to baš nije na razini, zar ne? -Ja bih...
Smijem li vidjeti vaš životopis? Molim vas.
Da, naravno.
Hvala vam.
-Da, imali ste hrpu baš kul radnih mjesta. -Da, jesam.
-Onaj Dorsey? -Dorsey.
Ona Armada.
To su sve hoteli?
Pa, nisu iz New Yorka.
-Doselila sam se iz Londona. -Čujte, Linda.
Mislim da niste prava za ovaj vikend.
Jednostavno nam treba osoba koja je više
ovdašnja.
Pa, shvaćam.
Hvala vam na prilici.
LINDA PERRYBOTTOM UPRAVITELJICA DOGAÐAJA
Bok. Ako bih se htjela prijaviti za privremeni položaj za vikend...
Ovo je vaš životopis?
-Ne. Nije. -Opa, dojmljiv je.
...moj jedini primjerak.
Pa, svakako će vas uposliti.
Zapravo, odmah ću ih nazvati.
Odmah?
Da.
Lola.
Kad bih htjela kupiti, recimo, sako...
Da, naravno. Odmah tu lijevo.
Hvala najljepša.
Bok, da, imamo vrlo ljupku mladu damu tu dolje na recepciji.
Vidi, vidi, vidi.
Gle što nam je tu.
Znate, da se ne volim kladiti,
rekao bih da naš mali Tommy nastoji provaliti u hotel.
Tako svakako izgleda.
Ovo je naš prilaz, propalice! Čime je ovo naš hotel!
Čekaj, samo malo. Pokušavaš provaliti u naš hotel?
Hej, dečki, bez brige. Ovo je veliki nesporazum.
Zar ne, Tome?
Zar mi se ti to smiješ?
Ma sigurno znaš što radim mačkama koje mi se smiju.
Daj, šefe! Propovijedaj! Propovijedaj mu!
Ma spremao sam se, kad bi samo začepio tu gubicu
-i pustio me. -Kriv sam.
ŠINTERI
Onda, hoćeš mi odgovoriti?
Ajoj! To je murja! Puštaj i kidaj!
O, ne, ne opet!
-Ponesite me, prespor sam! -Vidimo se, Tome!
-Strgaj se! -Hej, vraćaj se!
DOBRO DOŠAO, MIŠU J.
DOME SLATKI DOME
Dobro došli.
Velika hvala.
-Bok. Buongiorno. -Vi ste sigurno...
Forester, Kayla.
Ispričavam se unaprijed zbog životopisa,
ali dolje je jedno dijete
pokušavalo pljunuti žvakaću pod stol.
Pa sam otrgnula komad.
Dobro. Ja sam Terence Mendoza, upravitelj događaja.
A ovo je gospodin Henry Dubros.
-Bok. -Drago mi je.
On je naš glavni upravitelj.
A pretpostavljam da je to vodena upraviteljica?
To je Goldie.
Nema službeni položaj u hotelu. To je riba.
To je...
Moram reći, ovo je vrlo dojmljiv životopis.
Onaj Dorsey?
Onaj Dorsey.
Znate, mrzim navoditi imena, ali hoću.
Sigurno ste poznavali gospođu Josephine Pennybaker.
Bila mi je mentorica na Cornellu.
Škole Ivy Leaguea koju je 1865. osnovao gospodin Ezra Cornell.
Tamo sam magistrirao.
Samo dijelim.
Naravno da poznajem staru Jojo Pennyfoot.
Da. Koja provala.
Pennyfoot?
Pa, gospođice Forester, prijeđimo na stvar.
Kao što sigurno znate,
za vikend priređujemo događaj vrlo visokog profila.
Naravno, vrlo sam svjesna vjenčanja Bena i Preete.
Pa, ovog tjedna moramo uposliti dodatno osoblje.
Ali mora zadržati razinu usluge koju gosti Royal Gatea očekuju.
-Ništa manje. -I bit ću iskren.
Ne nailazimo često na ovako istaknut životopis.
Ispričavam se.
Ali ovo, ovo je samo komad papira.
Ako mislim biti dostojna ove institucije
morate me vidjeti u
akciji.
Hoćete li to pokupiti ili samo ostaviti?
Da, gospodine.
Stavite u košaru.
Terence.
Mislila je da riba upravlja.
Stvarno?
Riba ne može ni hodati. Ne može ni...
Terence.
Primljeni ste.
-Stvarno? -Da.
Hoću reći, hvala vam.
Možete li početi danas?
To će biti zahtjevno.
Jako sam tražena.
Okej. Da, znate što?
Povući ću neke veze. Teško je, ali da, nema problema.
Još nešto.
Tražit ćemo od svog privremenog osoblja
da odsjeda u hotelu kroz tjedan uoči vjenčanja.
Čisto da možemo biti raspoloživi gostima čim zatraže.
Bi li vam to odgovaralo?
Sve za ovaj hotel.
Ne, bolja je spuštena.
10-4, dobri kompa. Kanal, kanal, 1-9.
Idi, sredi ih.
Kosa je bolja dignuta. Profesionalnija je.
Dobro jutro.
Dobro jutro, gospodine.
Royal Gate je otvorio vrata 1930. godine,
a 1962. je proglašen kulturnim dobrom grada New Yorka.
Prošao je dvije velike obnove,
no i dalje je uzor izvrsnosti usluge.
Ovdje smo ugostili četiri predsjednika,
tri pape, dva kralja, jednu kraljicu
i Drakea.
Imamo 260 soba,
104 apartmana i 21 kat besprijekornog luksuza.
Tlak vode nikad nije ispod 3,4 atmosfere,
a broj vlakana nikad nije ispod 800.
-Zakopčajte se. -Oprostite.
Toplice su nam vrhunske,
a instruktor bicikliranja osvojio je Tour de France. Dvaput.
Dobro.
Ovo vjenčanje je najprestižniji događaj koji je Royal Gate priredio.
I bit će savršen uspjeh. Mora biti.
Pozitivne vijesti koje ovoliki događaj može izazvati su neprocjenjive.
Biste li prestali s tim, molim?
-S... Da, gospodine. -Okej.
Da. Ma samo, zadiže se.
Svadbeni jelovnik oblikuje naš vlastiti chef Jackie.
Zvijezda je u usponu,
a šapće se da se Michelin slaže.
Hectore! Hectore!
Živnite, ljudi.
Zašto me mrzite?
Tko je izmasakrirao ovaj luk? Tko?
O, ne znam. Francois?
-Bolje da odemo. -Ubijaš mi karijeru!
Malo je zeznut, ali umjetnik je. Sreća naša što ga imamo.
I neki možda vide ljutnju, ali ja?
Ne, ne, ne. Ja vidim strast.
Čujete li to?
-Što to? -Svoje korake.
Mramor iz Carrare.
Ovo je Gavin, naš vratar.
Majstor čavrljanja.
Ovo je Kayla, koja je nedavno radila u hotelu Dorsey u Londonu.
Ma je li?
Da. I pomagat će nam ovog tjedna.
Sigurno ćeš rasturiti, Kayla.
Jutro!
To je portirica Joy. Sigurno su je odgojili vukovi.
-Što? -Nebitna je.
Okej.
Ali ovaj stakleni atrij.
Opa. E, to je već nešto.
Jedinstven je.
Zovem ga "krunskim draguljem Royal Gatea".
Ovo je barmen Cameron.
Pucanje čepova.
Kako, molim?
Nemoj si zaliti Jordan 5-ice.
Ovo su zapravo retro reizdanja.
Očito, zbog vrhova vezica.
-NikeLab? -Flight Club.
Na Broadwayu.
Žao mi je prekinuti vaš neodoljivi TED Talk,
ali zašto točiš šampanjac u 11 ujutro?
Rečeno mi je da natočim dvije čaše za VIP-ove koji su baš došli.
-Tu su? -Da, gospodine.
Tko je tu?
Nevjesta i mladoženja. Dođite sa mnom.
Opa!
-Zar nije savršen? -Obožavam ga.
Baš kao i pri posjetu prošlog tjedna.
Na svijetu mi je stalo jedino do toga
da si ti sretna.
Misliš da će se svidjeti tvom tati?
Stalno pitaš što moj tata misli.
Poslat ću ga na medeni mjesec s tobom.
Oslobodite put, prolazi.
Nadam se da je posluga u sobu otvorena cijelu noć.
Zar ne, Toots?
Bene, Preeta, sretan povratak u Royal Gate.
-Velika hvala. -Hvala vam.
Zdravica za vašu predstojeću svadbu.
Baš je sjajno vratiti se.
-Velika hvala, stvarno. -Apsolutno.
I hvala vam na svemu.
-Sjajno vas je opet vidjeti, Terence. -Velika hvala.
Miš!
Bože moj! Spike, dođi ovamo!
-Hej! Hej! -O, pobogu!
Smiri se, momak! Hej!
Dođi ovamo!
-Jako mi je žao. -Nema problema.
-Oprostite. -Malo je razdražljiv, a?
Oprostite, malo je animiran.
Da...
Jako je slatka.
Opa, baš vam ide sa životinjama.
Toots je obično jako stidljiva. A pod tim hoću reći
da ljudima izguli lice grebanjem.
Eto...
Nanjušila je neupitnu ljubiteljicu životinja.
Znate, Kayla nam je nova i krenuo sam joj objasniti
da tradicionalno branimo držanje kućnih ljubimaca.
Opa.
Ali, znate...
Drage bih volje učinio iznimku.
-Šaka vam je u redu? -Dobro je.
Kao da krvari.
Dobro je, savršeno je. Imamo popis najprestižnijih psećih parkova u okolici.
A mislim da je onaj na 11. ulici naročito luksuzan.
Samo, jesu li ljudi osjetljivi?
Jer, hoću reći, viču li na pse jer nisu na povodcu?
-Spike je... Da. -Slobodno reci.
-Odvratan je. -Da.
Odvratan je?
Znam za jedan iza prodavaonice falafela na 17. ulici.
Nije formalno park za pse, ali dopuštaju puštanje pasa i brinu jedni za druge.
-Dosta je neupadljiv. -Čudesno. Hvala vam, Kayla.
-Hvala, Kayla. -Da. Hvala vam, Kayla.
Naravno. Uvijek.
Moram samo reći, pratim vas na Instagramu
i najslađi ste par svih vremena.
A taj kamen, jao!
-Da, pa... -Da.
Vidio bi se iz svemira. Svaka čast.
Znate, naša bi se ljubav vidjela iz svemira.
To je bilo fantastično.
-Sjajno. Hvala vam. -Hoćemo li?
-Hoćemo. -Dođi, Tootsie.
Dođi, Spike.
Ali, sasvim ozbiljno, ima li hotel sef? To je divovski dijamant.
Naravno, naravno.
-Kako je prošla vožnja? -Vrlo dobro, hvala lijepa.
Bez brige.
To je vjerojatno vrisak oduševljenja.
Znate, netko prvi put vidi svoju krasnu sobu. Stalno se događa.
Lola? Možete li ih otpratiti u sobu?
-Ispričavam se. -Naravno.
Leo je uzdrman do srži.
Miš mu je
pretrčao ravno preko stopala.
Čuj, Terence, ježeno sam se previše naradio
da me dopadne hrpa nesposobnih...
Prekrasna skupina darovitih kolega, pa da se mi karijera
baci u vjedro za ribe zbog nekakve gamadi.
Jackie, Jackie, Jackie.
Shvaćam težinu ove situacije.
-I riješit ću je. -Uhvatit ću vam ga.
Njega. Ili nju.
Možda je ženka.
-Nisam rodno pristrana. -Ne, ne.
-I ne bih... -Ne, ne, može. Rodovi su sad fluidni.
Hoću reći, ulovit ću tog mišića
i zadržati to u diskreciji.
Okej. Morate shvatiti koliko je ova tema osjetljiva.
-Da. -Ako se slika tog miša rastvita na
instabukfejs ili tikitok,
propast ćemo.
Ne, gospodine. Nećemo propasti, jer to se neće dogoditi.
Okej? Zato si svi to izbijte iz glave. Taj Rodentia je gotov.
Što to radiš?
O, pobogu, uplašio si me.
Ja sam uplašio tebe?
Znaš, ti se tu šuljaš kao lopov.
Ja sam u lovu na miševe. Hvala ti.
Treba ti pomoć?
Što? Zato što sam nova? Zato što sam ona nova?
Pa, očito nisi vidio moj životopis.
Jasno navodi da sam potpuno u stanju učiniti sve što se traži
da bi se obavilo ono što se tu treba obaviti.
Oh, a tako.
A kako teško može biti lovljenje jednog malog miša?
Iskreno, nisam očekivao da pristaneš.
Znaš, puna si te cijele neovisne vibre,
a ja se novima obično ne miješam u posao. Tako da...
Zovem se... Ime mi glasi
Kayla. Da.
Mama me zove Kayla.
Okej, Kayla.
Pa, sumnjam da ti je lovljenje miševa u životopisu,
ali ako ga uloviš, navrati da proslaviš pićem.
Pa, kreni smjesta otvoriti još jednu bocu šampanjca,
jer za tili čas je moj.
Samo sekundu.
Ma što...
Netko je ostavio...
TREBA VAM BOLJA ZAMKA J. MIŠ
Što je to?
Znak dostojnog suparnika.
Pogodi tko je na zabavi!
Daj, čovječe. Imaj malo samopoštovanja.
Ti si u kontejneru, a Jerry je unutra, na sigurnom i toplom.
Pogledaj ga.
Samo izviđa sobu i gleda što da još ukrade.
Nego, tko je mačka, a tko miš?
Hej, vratimo se onamo i razbijmo tog miša kako treba.
Tome, brate, ima prostora da i mačke i miševi budu sretni.
Čuj, sigurno će, ako ga zamoliš da podijeli hranu...
Podijeli? Sreća tvoja da klinci gledaju, okej?
Mi smo mačke. Mačke uzimaju!
Ma daj, on je samo nedužan mišić.
Samo malo, samo malo. Zašto se uvijek svađamo?
Ne smijemo se prepirati, sličimo si.
Zašto to radimo? Čuj, a da ovog puta to promijenimo?
Da pustimo Toma da sâm odluči, okej?
Nego, vidiš, to je dobra ideja.
Tome, vjerujem u tebe.
Kakav naivac.
Sad mi osvjetlaj obraz, Tome.
Život, čuješ li me?
Daj mom stvorenju život!
Ovdje Usamljeni Vuk.
Tko?
Kayla, gospodine. Samo iskušavam nova kodna imena.
Pa, nemojte.
Jeste li odredili sobu? I dalje primam pritužbe na buku.
Da, gospodine... Dobro, ne još, gospodine, ali rješavam to. Prijem.
Pa, požurite da se možete vratiti nalaženju tog miša.
I, molim vas, ne govorite "prijem". Ovo nisu Zvjezdane staze.
Onda voki-tokiji uopće nisu fora. Hoću reći, koja je onda poanta?
I dalje vas čujem.
Vidim metu, gospodine, i krećem se na sjever.
Krećem se prema vratima.
O, ne.
Što si to učinio?
Tko...
Samo malo, poznajem te.
Poznajem te! Ti si onaj mačak iz parka koji me oborio s bicikla.
Je li ovo osobno?
Je li ovo nekakva sabotaža iz osvete?
Što ti to... Nastojiš mi nešto reći?
Okej. Dva sloga.
Jedna riječ. Je li to film?
Je li to crtić?
Što je ovo? Svinja?
Miš?
Mali miš?
Što? I on je bio tu?
Pobogu, moram uloviti tu malu katastrofu. Inače ću izgubiti ovaj posao.
Samo malo.
Ti si mačak.
Zar ne možeš uloviti miša? Nije li ti to u DNK-u?
Imaš ime?
Stvarno svaka čast, Mote.
Tome?
Mogao bi imati grdnih nevolja zbog ovoga.
Hoću reći, gledaj ovaj nered.
Onda, kako da ovo riješimo?
Da odemo skupa u lov na miša?
Mogao bi dobiti veliku nagradu.
Gospodine, naložio sam joj da se riješi jedne životinje, a ne da nađe drugu.
Evo kako ja to vidim, gospodine.
Imamo problem s mišem u ovom hotelu,
pa možemo uposliti deratizatora
da gazi gore-dolje po cijelom ovom hotelu
i samo ga ispunjava otrovom
i upozori Bena i Preetu na mogućnost gamadi na njihovom vjenčanju,
ili možemo iskoristiti milijune godina
evolucije grabežljivca i plijena,
pa odabrati jedno
suptilnije i ekološki prihvatljivije rješenje.
Zato sam angažirala Toma.
Angažirali ste...
Privremena je. Nema moć zapošljavanja.
-To smo radili u Dorseyju, gospodine. -Stvarno?
Nisu to radili u Dorseyju.
A da pitam gospođu Pennybaker?
Koga?
...ne bi veselilo da pitate gospođu Pennybaker iz Dorseyja?
Da je smjesta nazovem?
Apsolutno ne. Nitko nikoga neće zvati.
Ako se pročuje da razmišljamo o zapošljavanju mačka, pa,
pročut će se problem s mišem.
A ako se pročuje da odbijamo zaposliti mačka,
PETA će stići dok niste rekli "diskriminacijska praksa".
Morate razmišljati izvan okvira, Terence.
Bi li mogao nositi kapu?
-Kako, molim? -Bi li mogao nositi šeretsku kapu?
I možda pločicu s imenom?
To bi mi bilo preslatko.
Samo sekundu.
Gospodine, niste valjda ozbiljni.
Kapu?
Kao što vidite, obožavao bi nositi kapu.
Kao i pločicu s imenom.
Pa, onda smatram da je to kreativno i elegantno rješenje, Kayla.
Hvala vam, gospodine.
Kao i ja.
To bi bilo sve. Hvala vam.
Moraš si popraviti pločicu s imenom.
Eto tako.
Da.
Dobro izgledaš.
Shvatio sam tko ste vi.
Tko sam ja?
Jedna ste od onih milenijalaca
koji misle da mogu dobiti što god hoće kad god hoće,
bez da to zasluže radom,
po mogućnosti uz besplatnu dostavu.
Tko ne voli besplatnu dostavu?
Ovo je nesmiljena industrija od dvjesto milijardi dolara.
I uspio sam teškom mukom stići sve do sredine.
I ne namjeravam na tome ostati.
Okej?
Nadajte se uspjehu ovog malog mačjeg plana.
Jer u suprotnom ću se pobrinuti da više nikad ne radite u gradu New Yorku.
A to vrijedi i za tebe, Tome. Da, tebe.
Uživaj u ovome dok traje, jer...
Ovo je samo ispit, Tome.
A-a.
Misli da mi to ne možemo.
Baš kao i većina ljudi koje poznajem.
ČESTITAM NA NOVOM POSLU
UHVATI ME AKO MOŽEŠ! J. MIŠ
Ali nas dvoje smo drugačiji, Tome. Nâs nije lako poraziti.
U redu, počet ću u foajeu.
Tome?
Okej. U redu.
Završio si?
Slušaj me, mica-maco. Ne volim da me se tuče. Kužiš?
Ako te opet vidim, razbit ću ti glavu.
Spike, vraćaj se ovamo.
Opet sam te vidio!
Toots.
Tu li si, curice. Što si radila?
Posvuda sam te tražila.
Tome, što radiš u foajeu?
Vidim da postaješ lovac
koji osjeća lovinu.
Da, tako treba.
Pratiš trag. Da, njušiš te šapice. Da.
Pobogu, Tome.
Hoću reći, budi grabežljivac. Da.
Okej, zašto
crtaš...
Čuj, ja...
TRAŽI SE ŽIV ILI MRTAV!
Tome, to je "traži se živ ili mrtav".
To je miš od crtica, a E ti je naopako.
To neće upaliti.
-Tražite miša? -Pobogu! Bok.
Da, Joy. Da.
Pa, jeste li pregledali sićušna vratašca na 10. katu?
Prvo sam pomislila: "Opa, Joy, postala si jako velika. Otkad to?"
Ali tad sam opazila vrata normalne veličine
i pomislila: "Okej, jedno oko ti se smanjilo."
-Onda sam treptala i shvatila. -Da.
"Ne, Joy, samo su ova vrata jako mala."
Pa sam izrezala ručnik u sićušne ručničiće i ostavila ih tu.
Ali sada ih nema.
Hvala ti, Joy. Fascinantno si stvorenje.
Ja, fascinantna? To mi se sviđa.
Slušaj me, propalice.
Nas dvoje moramo popričati...
Što?
Hoćeš da je uzmem?
Hvala ti.
Oh, opa. Ovo je jako detaljno.
JERRY MIŠ MIŠ
Kakav sićušni pisač ili...
I mirisna je?
Ma što...
Slušaj me, gospodine Mišu.
Oh. Jerry.
Treba mi ovaj posao.
Dakle, jednostavno rečeno, ovo je hotel,
a ti si miš. Dakle...
Moraš otići.
Pa, ako ćeš se tako postaviti,
morat ću te upoznati s mojim snagatorom.
O, pobogu!
Ne!
Nemaš mi pravo prebiti snagatora!
Otvaraj vrata!
Otvaraj!
TAJNA VJEVERICA
-Puštaj me unutra! -Kayla!
Što?
...bi vam trebalo, gospodine?
Dođite odmah u nevjestin apartman.
Smjesta, gospodine.
Ti smisli rješenje
za micanje tog miša odavde.
ŠAMPON HOTELA ROYAL GATE
Uđite.
Hej, ljudi.
Oprostite, ovo tu je svojevrsni glavni stožer vjenčanja.
Opa.
Terence, imali ste pravo. Ovaj simulator je čudesan.
Stvarno prenosi koliko sam loš u golfu.
Vidim.
Nisam vidio ovoliko čakija još od zatvora.
Za gospodarski kriminal, ali...
Mili, bi li uzeo malu stanku?
Ili, ako hoćeš da nešto radimo zajedno, možemo otići roniti na Tahiti.
Možemo na zmajarstvo po Alpama.
Ili možemo na ovaj svemirski planet
i samo pucati u svemirce.
Kayla, slobodno to odložite.
-Oprostite. -Gdje?
-Odmah iza. -Tu?
-Okej. -Da.
Terence, zapravo, mogu li to uzeti?
Dobro. Teško je.
Mislim da je to možda to.
Samo malo iznenađenje za mene i gospođu.
Da vidimo.
Usput, dok ste tu, Terence, smijem li vas nešto pitati?
-Apsolutno. -Što mislite o slonovima?
Slonovi.
Mislim da su veličanstvena i plemenita stvorenja.
-Ne, mislim za vjenčanje. -Na vjenčanju?
Pravi slonovi?
Mislio sam da bi mogli biti fora.
Mileni, nisam rekla da ne bi bili fora.
Pa, možda, znate...
Možda ćemo uzeti slonove. Možda uzmemo slonove.
Jeste li
razmišljali, možda, o manjoj životinji, recimo, hrčku?
Hrčku?
-Sladak je. -Da.
Mislili smo ujahati na njima, znate. Može li se jahati hrčka?
Da. Hoću reći, dokle god ih je dovoljno, možete ih jahati kao ludi.
Sjajno. Da. Pa, treba i to uzeti u obzir.
Mileni, ako bi te dovođenje slonova na vjenčanje usrećilo...
Tvoja sreća bi me usrećila.
Okej, uzmi slonove.
U redu! Uzet ćemo slonove.
Sjajno! Imat ćemo slonove.
Bum.
To je motorizirani skejtbord. Obožavam ih.
Ima, znate, Wi-Fi.
Što će skejtbordu Wi-Fi?
Zašto da fi-ne?
-"Zašto da fi-ne"? -Vidite što trpim?
Halo? Hej.
-Da, evo, tu je. -Tko je to?
Moj tata.
Što? Izgledam li okej?
Za telefonski poziv? Da.
Točno.
Samo sekundu.
Zdravo, gospodine Mehta.
Zvučite kao da izgledate čudesno.
Ako vam bilo što treba, ne ustručavajte se pozvati.
Pomoći ćemo vam prema potrebi.
Znate što, Terence.
Spike je ranije pojeo nekakve burritose i, eto...
Ja sam se, znate. Bi li vam bilo teško?
-Naravno. -Spreman sam! Spreman sam!
Hvala vam.
Kayla, možete li...
Zapravo, rado bih zadržala Kaylu
i možda s njom obradila neke stvari vezane uz djeveruše.
-Znate, koordiniranje boja. -Može.
Imam vrlo dobro oko.
Ne, u redu je. Samo ću sve to obraditi s Kaylom.
Idemo. Imam povodac. Imam povodac. Dođi.
Pa dobro.
-Naravno. -Hvala vam, Terence.
-Kayla. -Da.
Opa, kakav pogled!
Onda, koje su boje djeveruša?
Izgubila sam prsten.
Onaj veliki?
Da, moj veliki. Moj jedini.
Kako?
Pa, išla sam u toplice,
a Ben mi je kazao da ga stavim u sef jer je stalno uvjeren da ću ga izgubiti.
Ali ipak ste ga izgubili.
Da, hoću reći, zametnula sam ga.
Prvo sam pomislila da ga je netko uzeo, ali...
A biste li rekli da je još u toplicama?
Ili u bazenu.
Ili u salonu. Danas sam bila posvuda,
ali ne bih htjela da Ben sazna da se uopće zagubio.
Stvarno? Hoću reći, ne bi li samo bio sav presladak i pun razumijevanja?
Milena, to je jako velik prsten.
-Shvaćam. -Hej.
-Bok. -Bok.
Što hoće moj tata?
Ništa. Samo smo se, eto, zbližavali.
Sjajno.
Gdje ti je prsten?
Koji prsten?
Zaručnički prsten?
Onaj divovski koji sam ti dao iz ljubavi.
Ma...
Stvar je u tome...
Smiješna priča, zapravo, gospodine.
Ja sam ga zapravo uzela.
Da, jesam. Da ga odnesem na čišćenje.
Odvela sam ga na dobro ribanje
da bude jako blistav za vjenčanje.
Sjajan kao dijamant.
Sjajno. To je zapravo vrlo obzirno.
-Hvala vam. -Hvala vam, Kayla.
Usput, stvarno bismo vam stavili neku napojnicu na račun.
Što god smatrate prikladnim.
-Hvala. -Volim vas.
-Volim te. -Na različite načine.
Hvala vam.
Nema na čemu.
Ispričavam se.
Daj, daj, daj.
Stoj, stoj! Stoj!
Ne, ne, ne, čekaj, čekaj!
-Što? -Evo ga.
Jesi li dobro?
-O, da. -Ne, ne, ne! Ne!
Joj, dajte! Prestanite trubiti! Stvarate mu tremu!
Koliko burritosa si pojeo?
Vidim što si učinio.
Okej.
Kupim kakicu. Vidjeli ste da je on to namjerno...
Idemo!
ULAZ ZABRANJEN
Joy?
ŠAMPON HOTELA ROYAL GATE
Hej, Kayla, kako ide lov na miševe?
Oh, ide. Usput, kratko pitanje za tebe.
Recimo da VIP osoba izgubi prsten,
pa netko hoće potražiti taj prsten
bez privlačenja pozornosti,
što misliš, kamo da ta osoba pogleda?
Bože moj, obožavam zagonetke.
Pa, da sam ja taj netko...
Ali nisam.
Ali mogla bih biti. Tko zna?
Jednog dana. Može se samo sanjati.
VIP.
Oprostite. Da se vratim na pitanje.
To bi ovisilo o veličini predmeta.
Je li to auto? Je li živo? Da nije pas?
Neprestano gubim stvari.
Prošlog sam tjedna izgubila mlađeg brata. Nemojte nikom reći, molim,
jer sam rekla: "Joey, gdje si? Molim te."
A onda se, Gospodinu hvala, on...
Da.
OPASAN SADRŽAJ NE DODIRUJ
KINESKA BRZA ZRAČNA ISPORUKA
Tome! Što?
Opa, opa, lakše malo!
Uostalom, to neće spriječiti tog majušnog sociopata.
Kako to misliš, otišao je?
Ono, baš je otišao?
Jesi li siguran?
To! Rasturaš, Tome!
Bit će vrućega mlijeka
Bum!
Gospodine Dubros,
raduje me što vam mogu javiti da je posao za koji smo uposlili Toma
sada završen.
O, prekrasno.
Sada samo da smislimo kako ga otpustiti bez upita o ravnopravnosti zapošljavanja.
Bolje da izvidim otpremninu.
-Točno. -Možda mjesečna zaliha tunjevine?
Jer je mačak.
Mislim da je jedan po obitelji.
I ako se možemo pobrinuti da ih gosti dobiju čim se prijave...
Nevjesti ste se jako dopali.
Ne znam, hoću reći, dajem sve od sebe da pomognem oko vjenčanog ludila.
Čini se da im je sve to velik stres.
Svakako, svadba je savršen ispit za pojedini odnos.
Jer u zavjetima se može obećati što god hoćete. Crtu podvuče
način nošenja s pritiskom planiranja.
Neki parovi budu na visini zadatka, a neki dožive neuspjeh.
Trebao bih to zapisati.
Dakle, je li ti Tom rekao dobru vijest?
Mišji je problem službeno riješen.
Hej! Došla je, vidjela je, deratizirala je.
Da.
Onda, može proslava?
-Stiže mineralna bez mjehurića. -Da, ma to.
Pravo divlje piće.
Opa, te se šapice brzo kreću, a?
Budi mu menadžerica.
Hoću reći, može, zašto da ne?
Možda zapaze koliko rasturam
i dovedu me da trajno sve vodim?
Okej, znači, netko misli da može preskočiti pokoji korak.
Ne, ma samo...
Hoću reći, dolazim iz mjesta bez stvarnih prilika.
-Kojeg to? -Gradića u Pennsylvaniji.
Zamisli da vidiš cijelu budućnost pred sobom, a nesnosna ti je.
Takva sam bila tamo.
Samo sam htjela naći ono zbog čega se osjećam...
Važno?
Da.
A činilo mi se da to treba tražiti u New Yorku.
Pa, hoću reći, čuo sam za tvoj životopis.
Kad smo kod toga...
Hej, daj, ne srami se.
Koju god priliku da tražiš, zaslužuješ je. Znaš, ti si dokaz
da za uspjeh u New Yorku treba više od šminkerkog životopisa. Zar ne?
Priznajem krivnju.
Toots treba malu šapikuru.
Kayla kaže da možda imate termin.
Zapravo, možemo je smjesta primiti.
To bi bilo baš sjajno.
-Okej, dođi, mila. Hvala velika. -Nema na čemu.
O, pobogu.
Ne, ne, ne. Prekinite.
Obojica.
Zašto je on živ? Zašto je on tu?
Gotovo je, Jerry.
Zovem trovače.
Zašto imaš Preetin prsten?
Je li kod tebe cijelo ovo vrijeme?
Daj mi ga. Smjesta. Baci prsten.
Što tražiš za njega, Jerry?
Hoćeš ostati ovdje?
Mali prevarante.
Pa dobro. Možemo o tome pod mojim uvjetima.
Okej, nema problema! Imam ga!
Tome...
-Ispričavam se! -Kamo je otišao?
-Ispričavam se! -Tome, kamo je otišao?
-Nađi ga. Smjesta. -Stani. Kažem, stani!
Stani! Stani!
Cálmate!
Ja sam šef.
Zašto vidim druženje zaposlenika hotela na posjedu hotela usred smjene?
-Samo smo... -Terence, slavimo, znate?
Problem hotela s mišem je riješen.
A, da, čestitam. Timski rad je rad iz snova, zar ne?
Da, riješen je, zar ne, Tome?
Jako je riješen, zar ne, Tome?
Što on to radi?
Ne radi ništa.
Zašto ste ukočeni?
Ukočeni ste.
-Nisam ukočena. -Ne.
Što vam je u džepu?
Terence.
-Ček! Ne, u džepu je. -Terence, što to radite?
Miš je u džepu.
Vraćaj se ovamo! Vraćaj se ovamo!
Jako mi je žao!
Dođi ovamo, macane.
Dajte se svi smirite!
O, ne!
Miš!
Za ovo si definitivno ti kriv.
Kayla, što kažete na ovo, a?
Bila je greška. To je bio potpuni nesporazum.
Ovo je zanemarivanje službe!
I odraz pomanjkanja karaktera!
To je sramota za hotel.
I uvreda vama.
Toliko je to ozbiljna stvar, gospodine.
Slažem se.
-Terence, stavljam vas na dopust. -Što?
Očito su vam razmjeri ovog vjenčanja preteško pali
i malo ste izvan sebe. Mislim da bi prekid...
Samo malo. Da se uvjerim da se razumijemo
oko osnovnih činjenica u ovome.
Mačak kojeg nas je ona prisilila uposliti nije uspio uloviti miša.
Kayla kaže da se riješila miša.
Nije li tako?
Tako sam rekla.
Tako si rekla. Ali nisi tako postupila.
Miš koji je izazvao onoliko razaranje u našem foajeu
i dalje je u hotelu.
Vidio sam ga u životinjskom tornadu.
Terence, slušajte se. Nitko nije vidio miša.
Ja sam vidio miša.
Ali vidjeli su kako maltretirate gospođicu Forester
nakon dovođenja mladoženjinog buldoga u bar.
I ona je dovela micu-macu u bar.
Tom je zaposlenik.
Ima pločicu s imenom.
Ovo je suludo. Evo, ja sad ludim.
Pa, svakako se ponašate ludo.
Stvorili ste desetke tisuća dolara štete u hotelu,
prestravili nam goste, a sada
pokušavate to prikazati kao Kaylinu krivnju?
Znate što? Ne možete tako.
Ne možete otpustiti upravitelja događaja usred događaja.
Molim, otiđite svojom voljom, Terence.
Da ne moram zvati osiguranje.
Molim vas, nemojte.
Okej.
Oh, nebesa mi.
I ne mislim to pokupiti.
Vadi si rep iz ušiju. Odvratno je.
Pa, ovo je katastrofa.
Da.
Otpuštanje upravitelja događaja uoči najvećeg i najvažnijeg događaja
koji je hotel priredio u mnogo godina.
Bilo mi je prihvatljivo zamoliti Terencea da uzme dopust
samo zato što ovdje imamo osobu vašeg bogatog iskustva.
Što to kažete?
Nazvala me gospođica Preeta.
Kazala mi je da ste potiho našli
vrlo važan nestali predmet za kojim je tragala.
Višestruko ste daroviti, Kayla.
Biste li podnijeli ulogu privremene upraviteljice događaja?
Šalite se?
Da, da, naravno.
To je masivan pothvat.
Gospodine, "masivan pothvat" mi je srednje ime.
Dobro, ono je Judith, ali shvaćate što hoću reći.
Znam da ste novi,
ali vaša me radna povijest uvjerava da ste kvalificirani za ovo.
I tko zna, ako vikend dobro prođe,
možda se u ponedjeljak dogovorimo o stalnijem položaju.
Ne mogu zamisliti ništa
što bi moglo bilo kako ovo pokvariti.
Prestanite.
Morate se prestati boriti.
Kao da to radite već godinama.
Slušajte.
Prije svega, hvala na prstenu.
Koristi što se vratio nakon što si ga ukrao.
Nema veze.
Sjećate se kad sam vam rekla da nije do mene smijete li ostati ovdje?
Pa,
ako pogledate ovdje...
Ja sam sad glavna, u redu? A ovo vjenčanje je
golema odgovornost.
To je prilika koju sam čekala
i ne mogu je zabrljati.
Dakle, vas dvojica morate otići.
Prestanite me tako gledati.
Okej.
Možda smijete ostati ovdje.
Ali ne ovako.
Onaj mali nered koji ste dolje stvorili je katastrofa.
Znate što? Ostaje vam se, je li?
Može. Pod jednim uvjetom.
Vas dvojica mi morate dokazati da možete jedan s drugim.
I držati se što je moguće dalje odavde.
Jasno?
Dakle, za sutra ću vam isplanirati provođenje cijelog dana zajedno.
Vani, u Velikoj Jabuci.
A ako pristanete na to,
smijete ostati.
Jesmo li se dogovorili?
Auto vam dolazi u devet ujutro.
Nemojte zakasniti.
Okej, ljudi, molim vas sve...
Molim vas...
Ima li stvarno hitnih slučajeva?
Stvarno hitnih slučajeva?
Svi vi samo kažite jedan po jedan.
Prst mi je zapeo u vratima i...
Okej, molim te, ozbiljno, samo začepi.
Gospođo Kaydra.
Jesmo li sigurni da miša nema?
Priča se da je na popisu gostiju Michelinov inspektor restorana.
Dakle, jedna omaška
i ja i moj sin letimo na ulicu.
Jackie, budite uvjereni, miš je upravo pod kontrolom.
Ima li još netko neki problem?
Jesi li spomenula slona koji je tu?
Camerone,
da, spomenula sam slona u staklarni. Nisi tada bio tu.
Da, ne, mislim to doslovno.
Gdje ih hoćete?
Ispričavam se. Slonove?
Ne mogu ih ostaviti u kamionu.
Ne. To bi bilo nehumano.
Može ih se parkirati u podvorničkom.
Okej.
Smiri se, Cecile.
Okej. Da samo stavimo sve ptice u sobu za osoblje?
Krotitelj kaže da im u ovo doba godine treba prostora za druženje i parenje.
Mislim da su se dovoljno družile, Joy.
Ovo je vjenčanje, napokon, a ne proljetni raspust.
Daj da ih onda samo stavimo u sobu za osoblje.
Kako se paunovi glasaju?
Hoću reći, meni to zvuči točno.
SABLJASTA MAČKA
MOLIMO NE DIRAJTE
Kayla, dajte više.
O, pobogu, baš se kajem što sam pristala na ovo.
Bože moj. Izgledate nevjerojatno.
Hvala vam.
Pa, mi smo hotel potpune usluge.
Bilo to šetanje pasa,
bilo, posve moguće, spašavanje nečijeg izgubljenog prstena.
Mogu li vam još kako pomoći, gospo?
O, ne, hvala. Vjenčanje je već dovoljno suludo.
Zašto samo ne odbijete?
O, ne, upravo smo odlučili
izbjegavati ponašanja koja bi stvorila dojam da se svađamo.
Ali, što će biti kad ostanete nasamo?
Hoću reći, ne slažemo se, naravno
oko potrebne veličine vjenčanja.
Ali valjda je bilo toliko pritiska da se održi dojam
da smo nekako zaboravili kako se svađa.
Ben vas stvarno voli, Preeta.
Da. Stvarno je dobar čovjek.
Samo, kad se raspojasa, jako se raspojasa. I to volim kod njega.
Da.
Ali imam dojam da će ovo
malo indijsko vjenčanje biti silno velika katastrofa.
Krasan je dan na Yankee Stadiumu.
Početak devete izmjene, dva izbačena, a Yankeesi vode za jedan.
Veliki Alex Gordon na završnoj bazi.
Ta lopta je zdrobljena.
To je možda to.
Utakmica je možda gotova. Yankeesi mogu nastaviti i...
Što je ovo? Kosmati navijač protegnuo je ruku i ulovio loptu.
Nastaje pomutnja na Yankee Stadiumu.
Dva bejzbolska navijača s desne tribine
prekinula su ono što je moglo biti posljednje izbacivanje za Yankeese.
Krivce su potom odveli šinteri.
Daljnje vijesti...
Pobogu!
Što je to...
Bene, je li to bio dron?
Ne bilo koji dron. Nego CH-4000, vojna tehnologija.
-Da. -Ali sigurno je bezopasan.
Joy?
-Da odem vidjeti što... -Da. Da, Joy.
-Okej. Idem. -Da, Joy, idi. Da.
To je bio vrisak.
Bezopasan je.
Da. Vojne stvari obično jesu.
Uzeo sam drona
jer sam mislio da kad Preeta i ja uđemo na vjenčanje na slonovima
dron bi mogao, recimo...
Dok izgovaram riječi "dron" i "slon"
naglas drugom ljudskom biću, pitam se, je li ovo...
Je li ovo previše?
Vjenčanja su, Bene,
-ionako već dovoljno stresna, znate? -Da.
Bitno je to da se Preeta jedva čeka udati za vas.
Zato, samo opušteno, znate?
Uživajte u vožnji.
-Da. -Imate samo jednu priliku.
Ono, jednu priliku da prođe kako treba.
Aha. Zato slobodno sve smanjite.
Da. Smanjiti i pustiti da dere.
Ono, stvarno, baš sasvim smanjiti i onda grunuti iz toga.
-Nisam vam to htjela reći. -Da.
Rekli su da su onesposobili oružje.
Ima oružja?
Provjerit ću.
Našla sam ga.
Našla sam...
Bože moj! Upomoć, upomoć, upomoć!
Našla ga je.
Ne gledajte ga u oči, Joy.
Dobrodošli u novi dom, gospodo.
Hej, hej, hej, smiri se! Već si dobio hranu.
Zdravo.
Tišina.
Raskomotite se. Bit ćete ovdje neko vrijeme.
Ugodan vam boravak!
Prilazne mačke
Dođite se igrati
To je onaj mačak iz prilaza!
Vidi, vidi, vidi.
Dakle, opet se srećemo. Znaš, nas dvojica? Trebamo riješiti nedovršene poslove.
Vrijeme je za objed.
Ja to radije zovem užinom.
Smirite se.
Neće trajati dugo, ako ne pružite otpor.
Imam te.
Ne boj se, dođi ovamo!
-Pojest ćeš ga? -Budi dobra mala mica
i predaj ga dok nisam prestao biti ljubazan, može?
Da, što je, vi ste nekakvi prijatelji?
Samo naprijed. Pojedi ga smjesta.
Ako ga mi ne smijemo pojesti, ti ga moraš.
Izgleda kao lijepa užina.
Žvači. Žvači.
-Pojedi ga. Jedi. Jedi. -Žvači. Žvači. Žvači.
Prestani se igrati hranom!
Eto tako. Nadušak!
-Pojedi ga! -Eto tako!
Je li dobar kao što izgleda?
Što čekaš? Žvači.
Žvači. Žvači. Žvači.
Ako ne počneš žvakati, mi ćemo.
Oh, to je ljuto. Papreno.
Žvači. Žvači. Žvači.
Samo malo. Nešto nije u redu. Otvori usta.
Čuo si ga, otvori gubicu!
Hej, mačak.
Imaš posjetitelja.
-Što? -Posjetitelji?
-Nije ga ni pojeo! -Mišu.
I ti imaš jednog.
TIK TAK TIK TAK
Hola, Tome.
Kako se odnose prema tebi?
Ovdje je užasno.
Štapić sira?
Oh, nećeš ga?
Evo kako ćemo.
Znam da bi se htio vratiti u hotel
i mogu ti pomoći oko toga.
Kao što možda već znaš, Kayla sad vodi vjenčanje.
I, da, to je težak posao.
Zato me poslala ovamo da te vratim.
Da možeš pomoći.
Ali postoji kvaka.
Mogu povesti samo jednoga od vas.
Znaš što je rekao tvoj prijatelj?
Da si ti kriv.
Možda to ne bih smio reći, znaš?
Kaže da smrdiš po tunjevini.
I usirenom stopalu.
Također kaže da si
emocionalno nedostupan.
NEDOSTUPAN
Također hoće da ostaneš tu trunuti.
Nego, stavljaš me u jako težak položaj.
Kao što već znaš, mogu odvesti u hotel samo jednog od vas.
Hoće li to biti mačak?
Ili miš?
Okej.
Donio sam odluku.
Pazite ovo.
U vijestima o slavnima, velika strka u hotelu Royal Gate
dok elitni par New Yorka, Preeta i Ben,
stupaju u brak na privatnom, intimnom vjenčanju.
Ta-da!
Okej.
Ne, ne, ne.
Mičite se.
Gospodine Mehta, što kažete?
Ne nosiš turban.
Je li to... Je li to pitanje ili izjava?
Ne znam očekujete li odgovor.
Upućujem se u kriket!
Sjajno vam ide.
Kakvi smo sa šampanjcem?
Dobro je, dobro je. Samo ga je puno, uz nedovoljno ljudi.
Okej.
Okej, buraz. Nosi ove gore.
Evo me začas. Moći ćeš?
Da, da, mislim da hoću.
Mama ptico, tu imamo problem. Trebate nam.
Okej, evo me.
Što?
Mislim da mi je možda čak i uspjelo.
Dame i gospodo, ceremonija upravo počinje.
U redu, Malcolme, sportski izraz, izgledaj dojmljivo.
Za tvoju informaciju, uvijek sam spreman.
Jako smiješno.
Bene, ovo mi je baš neugodno.
Pa, ako te to imalo tješi, izgledaš jako lijepo.
A na neki način, znaš, mi smo slonovi.
Jer nikad nećemo zaboraviti ovo vjenčanje.
Krećemo.
Preeta!
Opa.
Slonovi su normalni na ovakvim događajima?
Za slonove smo prijateljska ustanova.
Prijateljska ustanova.
Opa.
To je stvarno lijepo.
Slonovi su bili sjajan izbor.
Sretan povratak.
Smatraj ovo vjenčanje prijemom dobrodošlice.
Samo za tebe.
O, ne.
Ne.
Odakle Jerry ovdje?
Pa, to je sigurno nezgodno.
Nakon svih užasa koje je rekao o tebi.
Da nisi dostojan rada u Royal Gateu.
Tome, ma daj sad. Ne budimo neosjetljivi.
A da ga više pustiš na miru?
Pa, nešto hoću reći.
Okej, izvoli i reci, onda!
Kao što kažem...
Jesam te!
Idemo sad završiti započeto.
Provedi se.
Zašto je Tom ovdje?
Ma što...
Ne vidim Jerryja. Vidiš li Jerryja?
Ne. Ne vidim.
-Bok. Hej. -Bok.
Nije li ovo sjajno? I gle, tvoj tata je oduševljen.
Bar mislim da je oduševljen. Malo je teško odrediti.
Smiješak za dron-kameru.
Dron-kameru?
Da. Na dron se može staviti kamera.
Čekaj. Jesu li to paunovi?
Da, mislim da su samo bili dio paketa egzotičnih ptica.
Pa čak i tigar?
Pa, tigar nam je prvi.
Molila sam te da prestaneš to raditi.
Žao mi je. To je posljednje iznenađenje.
Ti jednostavno ne slušaš.
Što da slušam?
Ne, Tome. Nemoj.
Daj, Tome.
Daj.
Mrtav si, mišu.
To!
Bože moj. Je li to miš?
Ma što...
Preeta!
Miš!
-Držimo ga. -Moja beba!
Ne, ne. Ostanite mirni!
Miš!
Gubi se.
Ti?
Ne. Ja.
Miš!
Molim vas, ostanite mirni.
Miči mi se! Miči mi se!
Malcolme! Dolazim te spasiti!
O, ne!
Preeta!
Kroz stražnja vrata.
Idemo odavde!
O, ne!
Cecile! Malcolme!
Stojte! Stojte!
Odakle on tu?
Terence je tu jer me pokušao upozoriti na Kaylu,
koja je očito lagala o tome tko je.
Ne, gospodine. Ovo je bio nesporazum. To je...
Ne.
Zapravo, nije bio nesporazum.
Gospodine, kad sam vam onog dana došla u ured
imala sam tuđi, ukradeni životopis
i pretvarala sam se da je moj.
Nisam uopće kvalificirana za ovo.
Ni za bilo što, zapravo.
Ne samo da si uništila ovo vjenčanje,
već si možda uništila i budućnost ovog hotela.
Žao mi je.
Možda mogu ovo spasiti.
Ne trudite se.
Došla sam obavijestiti gospodina Dubrosa
da je vjenčanje otkazano.
Preeta.
Rekao bih da smo se oboje uvalili preko glave.
-Kayla, ne shvaćam... -Mislila sam ti reći, Camerone.
Mislila sam vam svima reći istinu.
Samo sam htjela dokazati da ja ovo zaslužujem.
Da ja ovo mogu.
Žao mi je.
I da ti povratak nije pao na pamet.
Misliš da ću dopustiti da ulične životinje žive u hotelu Royal Gate?
O, ne.
Hej. Hvala što si se našao sa mnom.
Znam da jučer nisam bila baš uvjerljiva.
Ali htjela sam reći da mi je stvarno žao.
I dalje ne shvaćam da sam vidjela sva postignuća te žene u životopisu
i mislila da je moja čista ambicija poštena zamjena.
Daj, Kayla, svatko zabrlja.
Ma samo je teško.
Hoću reći, svakog jutra se probudim i pogledam mobitel
i vijesti su mi pune naših vršnjaka, znaš, koji uspijevaju u svojem poslu.
Pa, možda se samo trebamo prestati uspoređivati sa svima
i samo raditi na tome.
Slušaj, Kayla.
Usvojit ćeš vještine.
Već imaš pamet, imaš duhovitost, a imaš i ljubav prema pomaganju ljudima.
Čak i da hoću ovo ispraviti, ne mogu.
Pa, možda te oni
-uspiju uvjeriti u suprotno. -Ne.
Vas dvojica ste posljednji koje mi se sada gleda.
Što je sad ovo?
Mislim da su to Preeta i Ben.
U redu, znaš što? Pusti ploču i reci mi što se zbiva.
Okej, ti i Jerry imate ideju za što?
Kako si...
Slonovi?
I paunovi? Velika torta?
Dečki, vi mi se samo rugate?
Dakle, ovo je kao pantomima?
Ne.
Jer je izveo...
Ne? U redu, nema veze.
Mislim da nam nastoje reći
da ako se vratimo u hotel,
brzo spasimo što možemo
i pronađemo prostor za posljednji trenutak i nekog prikladnog svećenika,
možemo ovo popraviti improviziranim vjenčanjem.
I sve to si protumačila iz toga?
Da.
Sada se nekako razumijemo.
Idemo, onda.
Što možemo izgubiti?
Hej.
Kamo ide Preeta?
Vratar nikada ne kaže.
Na JFK.
Okej, dečki. Znam da se ne slažete,
ali sada to treba promijeniti.
Pomozite mi spasiti vjenčanje i ulovite nevjestu, okej?
I vratite je ovamo.
Što ti hoćeš?
Samo popričati s Benom.
-Ne, zar nisi dovoljno učinila? -Bene.
Vjenčanja još može biti, danas.
Kako? Hoću reći, sve je uništeno.
Nema veze.
Preeta nikad nije zaista htjela ništa od ovoga.
Samo je htjela da je saslušate.
Ne bih rekao.
Čekajte. Netko mi je jednom rekao
da je svadba prvi ispit svakog para. I neki parovi,
pa, budu na visini.
Glupo.
Koji je idiot to rekao?
-Hoću reći, ozbiljno... -Ja.
Ispričavam se. Žao mi je.
Bio sam sarkastičan.
Možete biti na visini, Bene. Još nam može uspjeti.
Ne treba ni reći, sve u ovom hotelu bit će vam na raspolaganju.
Izuzev, naravno, hotela.
A vrt prekoputa?
Pardon, vrt?
Čekaj, misliš na Central Park?
Naravno. Pod kakvim god nadimkom.
To je zapravo čudesna ideja.
Joy, hvala ti.
Da?
Da.
Pa, može da vi, Terence, i Ben sastavite popis gostiju
i javite svima gdje da nam dođu?
Očekuješ da ti pomognem nakon toga što si učinila hotelu?
Mislim da smo oboje žalosno postupali da zadržimo posao.
Tom i Jerry su mi rekli što ste učinili.
Neću nikom reći.
Okej, hvala ti.
Ako Tom i Jerry mogu surađivati tamo vani,
onda možemo i mi.
Prijem, prijem, prijem.
Javite se, Tome i Jerry.
Znam da ne možete govoriti, ali sigurno me čujete.
Preeta je na Lexingtonu i čini se da ide prema Midtown Tunnelu.
Ne, čekajte, zapravo skreću lijevo u 57.
Idu na Queensboro Bridge.
Dečki, morate ih sustići prije no što stignu do mosta.
Halo?
Ovaj manjak govora je baš zamoran.
Toots!
Zaustavite auto!
Za njima. Idemo.
Možete slijediti?
Svaka čast, dečki. Šaljem vam novu lokaciju.
Toots!
Vrati se!
DOBRODOŠLI PREETA I BEN
Kayla, što je sad ovo?
Saslušajte me.
Znam da je jučer bila katastrofa.
Ali uvjeravam vas da je glavnina kaosa bila moja odgovornost.
I njihova.
Ali, kao i ja, promijenili su se.
Ali, Preeta,
stvarno mislim da imamo priliku to ispraviti.
Sretno.
Slušaj, Preeta, žao mi je.
Okej? Htio sam ti dati vjenčanje tvojih snova
ali nekako je prešlo u moje snove i snove tvojeg oca,
i onda se tvoj otac našao u mojim snovima
i u jednom je jahao tigra. Stvarno čudno. A onda...
Oprosti što nisam samo ušutio i slušao što ti hoćeš.
Ja hoću tebe.
Oduvijek samo to.
Ubuduće
obećavam manje iznenađenja
i obećavam više istine.
Jer, iskreno,
volim te.
Bi li ga, molim te, opet uzela?
I bi li se opet udala za mene, samo ovog puta bolje?
Znate, nisu za sve odgovorni Thomas i Jerome.
Znam da ste i vi imali udjela.
Imali ste pravo od početka.
Životopis je samo komad papira.
Osobi treba dati priliku da bi se otkrilo što sve može.
Slažem se.
Da, jako si dobro obavila posao.
Hvala, Terence.
Kad smo kod toga, voljela bih vas upoznati s gđicom Lindom Perrybottom.
Gospodine Dubros.
Pravom vlasnicom životopisa.
Zdravo.
Vi ste sigurno Terence.
Jesam.
Josephine Pennybaker iz Dorseyja najljepše govori o vama.
Je li?
To je vrlo dojmljiv životopis.
Valjda se sutra vidimo u mom uredu, ili
u uredu gospodina Dubrosa.
Hvala vam, Kayla.
I vidimo se s vama sutra.
Hvala vam, gospodine.
I neću vas iznevjeriti.
Sretno, Terence.
U redu, mislim da nam je ovo zapravo moguće i uspjelo.
Možda.
O, definitivno.
Šampanjac.
Uzdravlje.
Dođi ovamo, macane.
Upropaštavaš cijeli dan.
Pretvorit ću te u keks.
Oprostite. Nemate što vidjeti.
Ma što...
SVRŠETAK
TRAŽI SE ŽIV ILI MRTAV!
TOM I JERRY
Gospodine Dubros, dobio sam račun za oba vjenčanja.
To je šala, zar ne?
Pa, znate, dao sam Terenceu da maloprije obradi brojke i
ne piše vam se dobro.
Hvala na izboru Royal Gatea.
Prijevod titlova: VLADIMIR CVETKOVIĆ SEVER